CELEX: 
Language: bg
Date: 2022-01-25 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../ НА КОМИСИЯТА за изменение на Регламент за изпълнение (ЕС) 2019/1859 за определяне на правила за прилагане на член 10 от Регламент (ЕС) 2019/1242 на Европейския парламент и на Съвета по отношение на събирането на определени данни

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 25.1.2022 година
            
            
               за изменение на Регламент за изпълнение (ЕС) 2019/1859 за определяне на правила за прилагане на член 10 от Регламент (ЕС) 2019/1242 на Европейския парламент и на Съвета по отношение на събирането на определени данни
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2019/1242 на Европейския парламент и на Съвета от 20 юни 2019 г. за определяне на стандарти за емисиите на CO2 от нови тежкотоварни превозни средства и за изменение на регламенти (ЕО) № 595/2009 и (ЕС) 2018/956 на Европейския парламент и на Съвета и на Директива 96/53/ЕО на Съвета
                  1
               , и по-специално член 10 от него,
            
            
               като има предвид, че:
            
            
               (1)С член 1 от Регламент за изпълнение (ЕС) 2019/1859 на Комисията
                  2
                производителите се задължават – що се отнася до някои нови тежкотоварни превозни средства – да извършват мониторинг и да докладват данните под формата на файл с името на заданието и разширение.vsum, във формат, използващ като разделител запетая, който съдържа обобщени резултати за всеки симулиран профил на движение и полезен товар и се генерира от симулационния инструмент, посочен в член 5, параграф 1, буква а) от Регламент (ЕС) 2017/2400
                  3
               , като се използва неговата версия с графичен потребителски интерфейс (файл с данни „sum exec“). 
            
            
               (2)Посоченото задължение възниква по различно време, в зависимост от датата на симулацията на превозните средства, като най-ранните дати на симулацията (1 януари 2019 г. — 30 септември 2019 г.) трябва да бъдат докладвани едва на по-късната от двете дати за докладване, определени в Регламент за изпълнение (ЕС) 2019/1859, за да се вземе предвид фактът, че на производителите може да се наложи да повторят симулацията на превозните средства, попадащи в тази партида, по независещи от тях причини.
            
            
               (3)Междувременно оценката на данните от първия период на докладване с краен срок 30 септември 2020 г. потвърди, че анализът въз основа на първата партида файлове с данни „sum exec“, получени съгласно член 1, параграф 2, буква а) от Регламент за изпълнение (ЕС) 2019/1859, дава стабилни резултати. Поради тази причина вече не е необходимо производителите да бъдат задължавани да докладват данните, посочени в член 1, параграф 2, буква б) от Регламент за изпълнение (ЕС) 2019/1859, и тази буква следва да бъде заличена.
            
            
               (4)Поради това Регламент за изпълнение (ЕС) 2019/1859 следва да бъде съответно изменен.
            
            
               (5)Мерките, предвидени в настоящия регламент, са в съответствие със становището на Комитета по изменението на климата,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1 
                  Изменение на Регламент за изпълнение (ЕС) 2019/1859
            
            
               В член 1, параграф 2 от Регламент за изпълнение (ЕС) 2019/1859 точка б) се заличава.
            
            
               Член 2
            
            
               Настоящият регламент влиза в сила на третия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
         
         
            
               Съставено в Брюксел на 25.1.2022 година.
            
            
               
                     За Комисията
               
               
                     Председател
                     Ursula VON DER LEYEN
               
            
            
                     
                  
               
         
         
            
                  
                     (1)
                  
                        ОВ L 198, 25.7.2019 г., стр. 202. 
               
               
                  
                     (2)
                  
                        Регламент за изпълнение (ЕС) 2019/1859 на Комисията от 6 ноември 2019 г. за определяне на правила за прилагане на член 10 от Регламент (ЕС) 2019/1242 на Европейския парламент и на Съвета по отношение на събирането на определени данни (ОВ L 286, 7.11.2019 г., стр. 10).
               
               
                  
                     (3)
                  
                        Регламент (ЕС) 2017/2400 на Комисията от 12 декември 2017 г. за изпълнение на Регламент (ЕО) № 595/2009 на Европейския парламент и на Съвета по отношение на определянето на емисиите на CO2 и разхода на гориво на тежки превозни средства и за изменение на Директива 2007/46/ЕО на Европейския парламент и на Съвета и на Регламент (ЕС) № 582/2011 на Комисията (ОВ L 349, 29.12.2017 г., стр. 1).